****

 **REPUBLIKA HRVATSKA
 KRAPINSKO-ZAGORSKA ŽUPANIJA**

 **Povjerenstvo za provedbu Javnog natječaja**

 **za prijam u službu u Upravni odjel za**

 **obrazovanje, kulturu, šport i tehničku kulturu**

KLASA: 132-03/24-01/03

URBROJ: 2140-10/1-24-8

Krapina, 27. studeni 2024.

**OPIS POSLOVA, PODACI O PLAĆI, NAČINU I PODRUČJIMA OBAVLJANJA PRETHODNE PROVJERE ZNANJA I SPOSOBNOSTI KANDIDATA TE PRAVNI I DRUGI IZVORI ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI**

**JAVNI NATJEČAJ ZA PRIJAM U SLUŽBU U UPRAVNI ODJEL ZA OBRAZOVANJE, KULTURU, ŠPORT I TEHNIČKU KULTURU**

**I. OPIS POSLOVA**

**4. VIŠI STRUČNI SURADNIK ZA INVESTICIJE**

* Prikuplja podatke o stanju nekretnina pravnih osoba kojih je osnivač Županija te izrađuje prijedloge planova kapitalne izgradnje, tekućeg i investicijskog održavanja i opremanja istih, programe zaštite spomenika, troškovnike i ostale tehničko-izvedbene specifikacije te prati potrebe i izvršenje planiranih aktivnosti na terenu, sudjeluje u pripremi i provođenju postupaka javne i jednostavne nabave, naročito u pripremi troškovnika i kontroli troškovnika isporučenih od vanjskih suradnika te obavlja pregled dokumentacije o nabavi, provodi računsku kontrolu troškovnika
* pruža stručnu pomoć u pripremi i provedbi postupaka javne i jednostavne nabave u dijelu kapitalne izgradnje, tekućeg i investicijskog održavanja i opremanja istih,
* učestvuje u realizaciji programa energetske učinkovitosti,
* provodi aktivnosti oko pripreme i izrade dokumenata potrebnih za izvedbu zahvata u slučaju rekonstrukcije, dogradnje i novogradnje,
* obavlja druge srodne poslove po nalogu pročelnika Upravnog odjela.

**II. PODACI O PLAĆI**

Sukladno članku 12. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10.) i članku 2. Odluke o koeficijentima za obračun plaće službenika i namještenika u upravnim tijelima Krapinsko- zagorske županije („Službeni glasnik Krapinsko-zagorske županije“, broj 52/19. i 31/23) plaću radnog mjesta višeg stručnog suradnika čini umnožak koeficijenta za obračun plaće 4,20 i osnovice za obračun plaće koja iznosi 497,69 eura bruto, uvećan za 0,5% za svaku navršenu godinu radnog staža.

**III. NAČIN I PODRUČJA OBAVLJANJA PRETHODNE PROVJERE ZNANJA I SPOSOBNOSTI KANDIDATA TE PRAVNI IZVORI ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI:**

**Prethodna provjera znanja i sposobnosti obuhvaća:**

* pisano testiranje,
* provjeru praktičnog rada (provjeru znanja rada na osobnom računalu),
* intervju s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom pisanom testiranju i provjeri praktičnog rada.

**Pravni i drugi izvori za pripremanje kandidata za prethodnu provjeru:**

1. Zakon o gradnji (Narodne novine broj 153/13., 20/17., 39/19., 125/19.)
2. Zakon o prostornom uređenju (Narodne novine broj 153/13., 65/17., 114/18., 39/19., 98/19., 67/23.)
3. Zakon o poslovima i djelatnostima prostornog uređenja i gradnje (Narodne novine broj 78/15, 118/18, 110/19)
4. Zakon o obveznim odnosima (Narodne novine broj 41/08, 125/11, 78/15, 29/18, 126/21, 114/22, 156/22, 155/23) članci 590. – 636.
5. Pravilnik o kontroli projekata (Narodne novine broj 32/14, 72/20, 90/23)
6. Pravilnik o jednostavnim i drugim građevinama i radovima (Narodne novine broj 112/17, 34/18, 36/19, 98/19, 31/20, 74/22 i 155/23)
7. Pravilnik o osiguranju pristupačnosti građevina osobama s invaliditetom i smanjenom pokretljivosti (Narodne novine broj 153/13.,78/13)
8. Pravilnik o obveznom sadržaju i opremanju projekata građevina (Narodne novine broj 118/19., 65/20)
9. Zakon o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 5/12., 16/12., 86/12., 126/12. – pročišćeni tekst, 94/13., 152/14., 07/17., 68/18., 98/19., 64/20, 133/20, 151/22, 155/23, 156/23)
10. Državni pedagoški standard osnovnoškolskog sustava odgoja i obrazovanja (Narodne novine broj 63/08. i 90/10.) i normativi dimenzioniranja osnovnih škola u RH 2022.

Napomena: izvori za pripremanje kandidata za prethodnu provjeru znanja i sposobnosti putem pisanog testiranja su i sve možebitne izmjene i dopune navedenih izvora, a koje će biti na snazi u vrijeme održavanja pisanog testiranja.

**Način obavljanja prethodne provjere znanja i sposobnosti kandidata:**

Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz Javnog natječaja za prijam u službu na neodređeno vrijeme za navedeno radno mjesto (dalje u tekstu: Natječaj).

Smatra se da je kandidat, koji nije pristupio prethodnoj provjeri znanja i sposobnosti, povukao prijavu na Javni natječaj.

Po dolasku na prethodnu provjeru znanja i sposobnosti od kandidata će se zatražiti predočenje odgovarajuće isprave (osobne iskaznice, putovnice ili vozačke dozvole) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.

Nakon utvrđivanja identiteta kandidata, prethodna provjera znanja i sposobnosti započinje pisanim testiranjem.

Kandidatima će biti podijeljeno 10 pitanja za provjeru znanja iz odredbi: Zakona o gradnji (1 pitanje), Zakona o prostornom uređenju (1 pitanje), Zakona o poslovima i djelatnostima prostornog uređenja i gradnje (1 pitanje), Zakona o obveznim odnosima (1 pitanje), Pravilnika o kontroli projekata (1 pitanje), Pravilnik o jednostavnim i drugim građevinama i radovima (1 pitanje), Pravilnika o osiguranju pristupačnosti građevina osobama s invaliditetom i smanjenom pokretljivosti (1 pitanje), Pravilnika o obveznom sadržaju i opremanju projekata građevina (1 pitanje), Zakona o odgoju i obrazovanju u osnovnoj i srednjoj školi (1 pitanje) i Državnog pedagoškog standarda osnovnoškolskog sustava odgoja i obrazovanja (1 pitanje).

Na pisanoj provjeri kandidati mogu ostvariti od 1 do 10 bodova. Svaki točan odgovor nosi 1 bod. Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti. Pisano testiranje traje maksimalno 30 minuta.

Nakon pisanog testiranja kandidati će pristupiti provjeri znanja rada na osobnom računalu. Provjera traje maksimalno 30 minuta, a sastoji se u praktičnoj provjeri poznavanja MS Office programa (Word i Excel) i WEB i e-mail servisa. Provjera se izvodi na osobnom računalu. Za provjeru kandidat može dobiti od 1 do 10 bodova.

Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada. Povjerenstvo za provedbu Javnog natječaja za prijam u službu u Upravni odjel za obrazovanje, kulturu, šport i tehničku kulturu - dalje u tekstu: Povjerenstvo) kroz intervju s kandidatima utvrđuje u kojoj mjeri je kandidat snalažljiv, komunikativan, kreativan, spreman na rad u timu i motiviran za rad u Krapinsko – zagorskoj županiji. Rezultati intervjua boduju se s od 1 do 10 bodova.

Nakon prethodne provjere znanja i sposobnosti kandidata Povjerenstvo sastavlja Izvješće o provedenom postupku i utvrđuje rang-listu kandidata prema ukupnom broju ostvarenih bodova.

Izvješće o provedenom postupku i rang-listu kandidata Povjerenstvo dostavlja pročelnici koja koji donosi rješenje o prijmu u službu izabranog kandidata koje se dostavlja svim kandidatima prijavljenim na Javni natječaj.

Izabrani kandidat mora dostaviti uvjerenje o zdravstvenoj sposobnosti prije donošenja rješenja o prijmu u službu.

Protiv rješenja o prijmu u službu izabranog kandidata, kandidat koji nije primljen u službu može podnijeti žalbu županu Krapinsko- zagorske županije u roku od 15 dana od dana primitka rješenja.

Na Javni natječaj se mogu ravnopravno prijaviti kandidati oba spola, a izrazi koji se ovom tekstu koriste za osobe, a u muškom su rodu, odnose se ravnopravno na oba spola.

**POZIV NA PRETHODNU PROVJERU ZNANJA I SPOSOBNOSTI BITI ĆE OBJAVLJEN NAJMANJE 5 DANA PRIJE PRETHODNE PROVJERE NA OVOJ WEB STRANICI I NA OGLASNOJ PLOČI KRAPINSKO-ZAGORSKE ŽUPANIJE.**

 **PREDSJEDNICA POVJERENSTVA**

 **Dijana Marmilić**